BTS โก่งราคาเพิ่มทุนไม่ต่ำกว่า 80 สต.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

บริษัท บีทีเอส กรุ๊ป โฮลดิ้งส์ (BTS) เปิดเผยว่า บริษัทได้รับแจ้งจากนายคีรี กาญจนพาสน์ ซึ่งเป็นผู้บริหารและผู้ถือหุ้นของบริษัท ให้เพิ่มวาระการแก้ไขราคาเสนอขายหุ้นเพิ่มทุนจัดสรรให้แก่สถาบันการเงินหรือกลุ่มลูกค้าของบริษัทหลักทรัพย์ ที่ทำหน้าที่เป็นผู้จัดจำหน่ายหลักทรัพย์ของบริษัท จากที่กำหนดให้เสนอขายในราคาระหว่าง 0.60 บาท ถึง 0.70 บาท เป็นไม่ต่ำกว่าหุ้นละ 0.80 บาท ในการจัดประชุมสามัญผู้ถือหุ้นประจำปี 2553 ในวันที่ 29 ก.ค.นี้
ทั้งนี้ การปรับราคาขายหุ้นเพิ่มทุนจะเป็นประโยชน์ต่อทั้งบริษัทและผู้ถือหุ้น เนื่องจากบริษัทจะได้รับเงินค่าหุ้นเพิ่มขึ้นในขณะที่ขายหุ้นจำนวนเท่าเดิม ปัจจุบันบริษัทยังมีหุ้นที่รอการขายอีก 1,118,700,611 หุ้น 
ก่อนหน้านี้ บริษัทได้ขายหุ้นทั้งสิ้น 19,032,004,098 หุ้น ในราคาหุ้นละ 0.63 บาท ได้รับเงินทั้งสิ้น 11,990,162,581.74 บาท และเพียงพอสำหรับการชำระคืนหนี้เงินกู้วงเงินที่ 1 จำนวนเงิน 1.2 หมื่นล้านบาท แก่ธนาคารกรุงเทพ